Fiat Ducato

**Fiat Ducato** on kerge tarbesõiduk, mis on valminud Sevel S.p.A., Fiati ja PSA koostöös ning seda toodetakse 1981. aastast. Sellest on ehitatud erinevas pikkuses ja kõrguses kaubikud, busse ja kastiga madelautosid. Fiat Ducato on esiveoline ning tegu on väga populaarse alusega, mille baasil on alates esimesest põlvkonnast kuni tänapäevani ehitatud autosuvilaid ja teisi spetsiaalseid pealisehitisi. 

Alates 1981. aastast on toodetud enam kui 3 miljonit Fiat Ducatot.  

2019. aastal avaldati teade elektriajamiga Ducato Electric (E-Ducato) valmimisest, mis jõudis müügisaalidesse 2020. aastal. 2021. mudeliaastal hakatakse Ducatot müüma ka Opel/Vauxhall Movano nime all, mis aastatel 1998-2021 oli Opeli/Vauxhalli märgiga Renault Master.  

## Esimene põlvkond (1981–1993)
Ducato jõudis müügile 1981. aastal ning tegu oli Fiati ja tolleaegse PSA Peugeot Citroën grupi koostööprojektiga. 

Esimese põlvkonna Ducatot müüdi ka **Citroën C25** ja **Peugeot J5** nimede all. Itaalia turul müüdi Ducatot ka **Alfa Romeo AR6** ning Suurbritannias **Talbot Expressi** nime all.

Fiati ja PSA koostöös valmis ka varasem kaubikute põlvkond Fiat 242 ja Citroën C35, mida toodeti 1974–1987.


1989 Fiat Ducato Turbo D.jpg|1. põlvkond
Classic Fiat Ducato Ambulance.jpg|1. põlvkond kiirabi
1989 Bürstner on Ducato 14 TD basis.jpg|1. põlvkond autosuvila
It police truck.jpg|1. põlvkond politsei
Peugeot J5 Combi.jpg|Peugeot J5
Citroen C25 (39821951443).jpg|Citroen C25
1989 Talbot Express 1500 Diesel 2.5 Front.jpg|Talbot Express väikebuss
Alfa Romeo AR6 14 pick-up.jpg|Alfa Romeo AR6

## Teine põlvkond (1993–2006)
Teise põlvkonna mudel oli samuti toodetud Seveli poolt. Kui Fiati mudel kandis endiselt Ducato nime, siis Peugeot kaubiku nimeks sai nüüd **Boxer** ning Citroën sai nimeks **Jumper**. 


Fiat Ducato 2.8 JTD.JPG|2. põlvkond
Peugeot Boxer (44750791520).jpg|Peugeot Boxer 1. põlvkond
Ambulanza FIAT Ducato.jpg|2. põlvkond kiirabi
Dethleffs-wohnmobil.jpg|2. põlvkond autosuvila
2june 2007 644.jpg|2. põlvkond tuletõrje
Fiat Ducato Polizia.jpg|2. põlvkond politsei
Fujikyu-Shizuoka-HIMAWARI.jpg|2. põlvkond linnabuss

Mudeliuuenduse läbis Ducato 2002. aastal, selle käigus lisandusid külgedele kaitseplastikud ning muudeti esi- ja tagatulede disaini. 


2002 Ducato Misericordia Avellino.JPG|2. põlvkond buss
Ambulanza.jpg|2. põlvkond kiirabi
FIAT Ducato 17427.jpg|2. põlvkond buss
2006 07 15 Wörth 0806 (8585726662).jpg|2. põlvkond autosuvila
ABC Erkunder RD Eck.JPG|2. põlvkond tuletõrje
Ducato Polizia Civile 1.jpg|2. põlvkond politsei

## Kolmas põlvkond (2006–tänapäev)
Kolmandat põlvkonda esitleti 2006. aasta septembris - esimesena Jumperit, järgmise aasta juunis Boxerit ja aasta lõpupoole ka Ducatot. Sarnaselt varasematele mudelitele, pakutakse laias valikus kaubikuid, akendega väikebusse, raamautosid jne. 

Saadaval on kolm teljevahet: 3000 mm, 3450 mm ja 4050 mm ning kolm erinevat kõrgust: 2250 mm, 2500 mm ja 2750 mm. Lisaks on saadaval 4 erinevat kerepikkust: 4950 mm, 5400 mm, 6000 mm ja 6350 mm ning kaks kõige pikemat keret on mõlemad pikima 4050 mm teljevahega.


Fiat Ducato .JPG|3. põlvkonna kaubik
2007 Fiat Ducato Ambulanza.jpg|3. põlvkonna kiirabiauto
Alezan Ligne 12 Cinema.JPG|3. põlvkonna buss
Adria Compact SL vr.jpg|3. põlvkonna autosuvila
Ambulance de la protection civile, Tunisie, mai 2013.jpg|3. põlvkonna tuletõrjeauto
Fiat Ducato - police BE.jpg|3. põlvkond politseibuss

### Ram ProMaster
2013. aastast, pärast Fiati ühinemist Chrysleriga Fiat Chrysler Automobilesiks müüakse Ducatot Kanadas ja Ameerika Ühendriikides **Ram ProMasteri** nime all.

2014 Ram 2500 ProMaster Cargo High Roof 136" wb.jpg
Ram ProMaster Promark Telecom.jpg


### 2014. aasta mudeliuuendus
Mudeliuuenduse käigus sai Ducato, Boxer ja Jumper uue nina ja esitulede disaini, mis on varasemast mudelist vägagi erinev.

Ram ProMasterit antud mudeliuuendus ei puudutanud ning 2018. aastal muudeti 2019. aasta mudelil iluvõre disaini ning suurendati kandevõimet ja haagiseveo võimekust. 

2023. mudeliaastaks saab ProMasteri esiosa uue disaini, mis sarnaneb Euroopa mudelitega ning see langeb kokku ka ProMaster EV esitlemisega. Kaubik saab lisaks ka kolmanda kõige kõrgema  katuse variandi kõige pikema teljevahega. 

Fail:Fiat Ducato Kastenwagen 130 Multijet (III, Facelift) – Frontansicht, 13. Juli 2014, Düsseldorf.jpg|Fiat Ducato
Fail:2014 Citroën Jumper (L2H2 body; fl).jpg|Citroën Jumper
Fail:2017 Peugeot Boxer facelift.jpg|Peugeot Boxer mudeliuuendus
Fail:2019 Ram ProMaster 2500.jpg|Ram ProMaster mudeliuuendus
Fail:Unregistered 'Veicolo Urgente' RHD Fiat Ducato.jpg|Fiat Ducato uue logoga

2019. aastal teavitati, et 2020. aastal saabub müügile ka Ducato/Boxeri/Jumperi elektrimootoriga versioon E-Ducato. Müügile tulevad ka Peugeot' ja Citroëni elektrilised erimid, mis kannavad nime vastavalt e-Boxer ja ë-Jumper. 
### 2021
2021. aastal ühinesid FCA ja PSA ühtseks firmaks Stellantis. Kuna PSA oli 2017. aastal saanud Opeli omanikuks, hakati alates 2021. mudeliaastast Fiat Ducatot müüma ka Opel/Vauxhall Movano nime all, vahetades välja senise Renault Masteril baseeruva Movano.
Fail:Opel Movano C 1X7A6249.jpg|Opel Movano


## Viited